CELEX: 52002PC0459
Language: da
Date: 2002-08-16
Title: Forslag til Europa-Parlamentets og Rådets direktiv om begrænsning af markedsføring og anvendelse af nonylphenol, nonylphenolethoxylat og cement (seksogtyvende ændring af Rådets direktiv 76/769/EØF)

Avis juridique important

|

52002PC0459

Forslag til Europa-Parlamentets og Rådets direktiv om begrænsning af markedsføring og anvendelse af nonylphenol, nonylphenolethoxylat og cement (seksogtyvende ændring af Rådets direktiv 76/769/EØF)  /* KOM/2002/0459 endelig udg. - COD 2002/0206 */  

Forslag til EUROPA-PARLAMENTETS OG RÅDETS DIREKTIV om begrænsning af markedsføring og anvendelse af nonylphenol, nonylphenolethoxylat og cement (seksogtyvende ændring af Rådets direktiv 76/769/EØF)(forelagt af Kommissionen)BEGRUNDELSE1. INDLEDNING OG BAGGRUNDNonylphenol (NP) anvendes som mellemprodukt til fremstilling af nonylphenolethoxylater (NPE) (f.eks. til vaskemidler og malinger) og fremstilling af harpikser, plast og stabilisatorer til polymerindustrien. Det benyttes endvidere til fremstilling af phenoloximer og i visse specialmalinger.De sundheds- og miljømæssige risici ved NP og NPE er blevet vurderet i henhold til Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer [1]. Risikovurderingen påviste et behov for at nedbringe miljørisiciene ved NP og NPE. I sin udtalelse af 6.-7. marts 2001 bekræftede Den Videnskabelige Komité for Toksicitet, Økotoksicitet og Miljø (CSTEE) konklusionerne af risikovurderingen og nødvendigheden af at mindske miljørisiciene.[1]  EFT L 84 af 5.4.1993, s. 1.Den 7. november 2001 vedtog Kommissionen i overensstemmelse med forordning (EØF) nr. 793/93 en henstilling vedrørende en strategi for begrænsning af risikoen ved NP og NPE [2], hvorved markedsføring og anvendelse af disse stoffer begrænses for at styre miljørisiciene.[2]  EFT L 319 af 4.12.2001, s. 30.På baggrund af risikovurderingerne og henstillingerne om strategier for risikobegrænsning, jf. forordning (EØF) nr. 793/93, foreslår Kommissionen at begrænse markedsføring og anvendelse af NP og NPE og præparater indeholdende disse stoffer.Cement anvendes i vid udstrækning i bygge- og anlægssektoren. Det kan indeholde små mængder vandopløseligt chrom VI, der er klassificeret som kræftfremkaldende og sensibiliserende. Chrom VI i cement kan udløse smertefuld, invaliderende, allergisk eksem hos mennesker, der eksponeres for våde cementpræparater. Der findes en teknik til reduktion af chrom VI, som mindsker de negative sundhedsvirkninger. I medlemsstater, der allerede har indført denne teknik, er antallet af tilfælde af eksem som følge af eksponering for cement faldet stærkt. I sin udtalelse af 27. juni 2002 bekræftede CSTEE de videnskabelige resultater. På grundlag af de eksisterende videnskabelige oplysninger foreslår Kommissionen at begrænse markedsføring og anvendelse af cement, der indeholder mere end 2 ppm chrom VI.I det foreslåede direktiv fastsættes der harmoniserede bestemmelser om markedsføring og anvendelse af NP, NPE og cement.2. BEGRUNDELSE AF FORSLAGETHvilke formål har den påtænkte foranstaltning set i lyset af EF's forpligtelser-Formålet med forslaget er at indføre harmoniserede bestemmelser om NP, NPE og cement og dermed opretholde det indre marked, jf. traktatens artikel 95. Formålet er endvidere som fastlagt i traktatens artikel 95, stk. 3, at sikre et højt beskyttelsesniveau inden for sundhed og miljø.Når medlemsstaterne vedtager nationale bestemmelser om begrænsning af markedsføring og anvendelse af farlige stoffer og præparater, opstår der handelshindringer på grund af forskelle i medlemsstaternes lovgivning. Dette udkast til direktivforslag sigter mod at forbedre betingelserne for det indre markeds funktion på en måde, der gavner sundheds- og miljøbeskyttelse.Hvilke muligheder har EF-Den eneste mulighed er at fremsætte et forslag til ændring af direktiv 76/769/EØF - seksogtyvende ændring - om indførelse af harmoniserede forskrifter for anvendelse af NP, NPE og cement.Er det nødvendigt med ensartede forskrifter, eller er det tilstrækkeligt at opstille de generelle mål, der derefter gennemføres af medlemsstaterne-I den foreslåede seksogtyvende ændring fastsættes der ensartede forskrifter for handelen med NP, NPE og cement. Der sikres desuden et højt niveau for sundhedsbeskyttelse og miljø. Den foreslåede seksogtyvende ændring er den eneste måde, hvorpå disse mål kan opfyldes. Generelle mål ville være utilstrækkelige.3. BAGGRUND FOR FORSLAGETVed den foreslåede seksogtyvende ændring tilføjes NP, NPE og cement i bilag I til direktiv 76/769/EØF. Dermed begrænses anvendelsen af NP, NPE og cement.4. OMKOSTNINGER OG FORDELE4.1. OmkostningerDet foreslåede direktiv skulle ikke give de store problemer for industri og handel, da NP og NPE anvendes i stadig mindre omfang. Faktisk har virksomhederne allerede udviklet erstatningsstoffer og alternative teknikker. Hvad angår chrom VI i cement skulle det foreslåede direktiv ikke give de store problemer for industri og handel, da teknikken til reduktion af chrom VI fås til en overkommelig pris og allerede anvendes af mange virksomheder i flere medlemsstater.4.2. FordeleFordelene ved forslaget ligger i gennemførelsen af et indre marked på området og i beskyttelsen af menneskers sundhed og miljøet. Det foreslåede forbud sikrer, at NP, NPE og cement, der indeholder mere end 2 ppm chrom VI, ikke længere kan markedsføres til bestemte anvendelser, der udgør en risiko for menneskers sundhed og for miljøet.5. PROPORTIONALITETDen seksogtyvende ændring medfører fordele for beskyttelsen af menneskers sundhed og miljøet. Det opnås uden store omkostninger.6. HØRINGER UNDER UDARBEJDELSEN AF UDKASTET TIL SEKSOGTYVENDE ÆNDRINGDer blev indhentet rådgivning i forbindelse med udarbejdelsen af forslaget gennem møder med eksperter fra medlemsstaterne, CEFIC (European Chemical Industry Council), Eurométaux, Den Europæiske Cementforening samt European Federation of Building and Woodworkers. Kontoret for de Europæiske Forbrugerorganisationer (BEUC) afgav også udtalelse.7. OVERENSSTEMMELSE MED TRAKTATENDette forslag har til formål at opretholde det indre marked og samtidig sikre et højt niveau for sundhedsbeskyttelse og miljø og er derfor i overensstemmelse med traktatens artikel 95, stk. 3.8. HØRING AF EUROPA-PARLAMENTET OG DET ØKONOMISKE OG SOCIALE UDVALGI overensstemmelse med traktatens artikel 95 finder den fælles beslutningsprocedure med Europa-Parlamentet anvendelse. Det Økonomiske og Sociale Udvalg skal høres.2002/0206 (COD)Forslag til EUROPA-PARLAMENTETS OG RÅDETS DIREKTIV om begrænsning af markedsføring og anvendelse af nonylphenol, nonylphenolethoxylat og cement (seksogtyvende ændring af Rådets direktiv 76/769/EØF)(EØS-relevant tekst)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 95,under henvisning til forslag fra Kommissionen [3],[3]  EFT C .under henvisning til udtalelse fra Det Økonomiske og Sociale Udvalg [4],[4]  EFT C .efter proceduren i traktatens artikel 251 [5], og[5]  EFT C .ud fra følgende betragtninger:(1) Miljørisiciene ved nonylphenol (NP) og nonylphenolethoxylat (NPE) er blevet vurderet i henhold til Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer [6]. Vurderingen påviste et behov for at nedbringe disse risici, og Den Videnskabelige Komité for Toksicitet, Økotoksicitet og Miljø (Cstee) bekræftede denne konklusion i sin udtalelse af 6.-7. marts 2001.[6]  EFT L 84 af 5.4.1993, s. 1.(2) Der blev i Kommissionens henstilling 2001/838/EF [7], som blev vedtaget inden for rammerne af forordning (EØF) nr. 793/93, foreslået en strategi for risikobegrænsning for NP og NPE, hvorved især markedsføring og anvendelse af disse stoffer begrænses.[7]  EFT L 319 af 4.12.2001, s. 30.(3) For at beskytte miljøet er det derfor nødvendigt at begrænse markedsføring og anvendelse af NP og NPE til bestemte formål.(4) Videnskabelige undersøgelser har ligeledes vist, at cementpræparater, der indeholder chrom VI, under visse omstændigheder kan fremkalde allergiske reaktioner ved direkte og længerevarende kontakt med huden.(5) Cstee har bekræftet de negative sundhedsvirkninger af chrom VI i cement.(6) For at beskytte menneskers sundhed er det derfor nødvendigt at begrænse markedsføring og anvendelse af cement. Især skal markedsføring og anvendelse af cement eller cementpræparater, der indeholder mere end 2 ppm chrom VI, begrænses i forbindelse med manuelle aktiviteter, hvor der er risiko for kontakt med huden.(7) Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater [8] bør derfor ændres i overensstemmelse hermed.[8]  OJ L 262, 27.9.1976, p. 201.(8) Formålet med nærværende direktiv er at indføre harmoniserede bestemmelser om NP, NPE og cement for således at beskytte det indre marked, medens der sikres et højt sundheds- og miljøbeskyttelsesniveau, som fastsat i traktatens artikel 95.(9) Dette direktiv berører ikke Fællesskabets minimumsforskrifter for beskyttelse af arbejdstagere, herunder Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet [9] og særdirektiver baseret herpå, særlig Rådets direktiv 90/394/EØF af 28. juni 1990 om beskyttelse af arbejdstagerne mod risici for under arbejdet at være udsat for kræftfremkaldende stoffer (sjette særdirektiv i henhold til artikel 16, stk. 1, i direktiv 89/391/EØF) [10] og Rådets direktiv 98/24/EF om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser -[9]  EFT L 183 af 29.6.1989, s. 1.[10]  EFT L 196 af 26.7.1990, s. 1.UDSTEDT FØLGENDE DIREKTIV:Artikel 1Bilag I til direktiv 76/769/EØF ændres som fastsat i bilaget til nærværende direktiv.Artikel 2Medlemsstaterne sætter de nødvendige love og administrative bestemmelser i kraft for at efterkomme dette direktiv senest den xx xx 200x [et år efter dets ikrafttræden]. De underretter straks Kommissionen herom.Medlemsstaterne anvender disse bestemmelser fra den xx xx 200x [18 måneder efter direktivets ikrafttræden].Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.Artikel 3Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 4Dette direktiv er rettet til medlemsstaterne.Udfærdiget i Bruxelles, denPå Europa-Parlamentets vegne På Rådets vegneFormand FormandBILAGFølgende punkt [XX] og [XX] indsættes i bilag I til direktiv 76/769/EØF:"[XX](1) Nonylphenol C6H4(OH)C9H19(2) Nonylphenolethoxylat (C2H4O)nC15H24O  //  Må ikke markedsføres eller anvendes alene eller som bestanddel af præparater i koncentrationer på eller over 0,1 vægtprocent nonylphenol eller 1 vægtprocent nonylphenolethoxylat til følgende formål:(1) erhvervsmæssig rengøring, bortset fra:- kontrollerede lukkede systemer til kemisk rengøring, hvor rengøringsmidlet genvindes eller forbrændes- rengøringssystemer, hvor rengøringsmidlet genvindes eller forbrændes ved en særlig proces(2) rengøring i private hjem(3) tekstil- og læderforarbejdning, bortset fra:- forarbejdning uden udledning af spildevand, og hvor NPE er fuldstændig bundet i polymermatricen (efterbehandlingsmidler, tekstiltryk, farvestoffer)- systemer, hvor procesvandet forbehandles ved en særlig proces, der helt fjerner den organiske del forud for biologisk spildevandsbehandling (affedtning af fåreskind)(4) emulgator i pattedyp i landbruget(5) metalforarbejdning, bortset fra:- kontrollerede lukkede systemer, hvor rengøringsmidlet genvindes eller forbrændes(6) fremstilling af papir og papirmasse(7) kosmetik, herunder hårshampoo(8) andre midler til personlig pleje, bortset fra:- spermicider.[XX]. Cement  //  Må ikke markedsføres eller anvendes alene eller som bestanddel af præparater, hvis det indeholder mere end 0,0002 % opløseligt chrom VI i forhold til cementens samlede tørvægt, til manuelle aktiviteter, hvor der er risiko for kontakt med huden.Hvis der anvendes ferrosulfat som reduktionsmiddel, skal emballagen til cement og cementpræparater, med forbehold af andre fællesskabsbestemmelser om klassificering, emballering og etikettering af farlige stoffer og præparater, desuden mærkes med klart læselige og uudslettelige oplysninger om emballeringsdato og lagringsperiode, i hvilken indholdet af opløseligt chrom VI er mindre end 0,0002 % af cementens samlede tørvægt."